|  |
| --- |
| **Izziņa par atzinumos sniegtajiem iebildumiem par Ministru kabineta rīkojuma projekta “Par Rīgas konferencei un citu pasākumu organizēšanai piešķirtā finansējuma izmantošanu” sākotnējās ietekmes novērtējuma ziņojumu (anotāciju)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 11. | Rīkojuma projekta 2.1. apakšpunkts:“2.1. līgumu par līdzfinansējuma piešķiršanu ar Latvijas Transatlantisko Organizāciju 70 000 *euro* apmērā. Līgumā noteikt šā rīkojuma 1. punktā norādīto finanšu līdzekļu izmantošanas mērķi un paredzēt to izlietojuma kontroli atbilstoši mērķim, kā arī noteikt, ka par grāmatvedības datu pareizību un finanšu līdzekļu izlietojumu atbilstoši mērķim ir atbildīga Latvijas Transatlantiskā Organizācija.” | **Finanšu ministrija**(25.09.2020.)Finanšu ministrija izsaka šādu priekšlikumu.Lūdzam precizēt rīkojuma projekta 2.1. apakšpunktu, konkrēti norādot, ka ar Latvijas Transatlantisko Organizāciju tiks slēgts sadarbības līgums, piešķirot līdzfinansējumu 70 000 *euro* apmērā. Attiecīgi lūdzam papildināt arī anotāciju, norādot, ka ar Latvijas Transatlantisko Organizāciju tiks slēgts sadarbības līgums saskaņā ar Valsts pārvaldes iekārtas likumu. | Līgums ar Latvijas Transatlantisko Organizāciju nav publisks pakalpojuma līgums, jo finansējuma saņēmējs nesniedz pakalpojumu Ārlietu ministrijai un negūst peļņu. Finansējums tiek piešķirts kā dotācija ministrijas politikas īstenošanai.Ar biedrību  “Latvijas Transatlantiskā organizācija” nevar tikt noslēgts sadarbības līgums saskaņā ar Valsts pārvaldes iekārtas likuma 61.pantu, kas paredz, ka publiskas personas sadarbības līgumu slēdz, lai panāktu vismaz vienas līdzējas — publiskas personas kompetencē ietilpstoša pārvaldes uzdevuma efektīvāku veikšanu. | **Nav ņemts vērā** | “2.1. līgumu par līdzfinansējuma piešķiršanu ar Latvijas Transatlantisko Organizāciju 70 000 *euro* apmērā. Līgumā noteikt šā rīkojuma 1. punktā norādīto finanšu līdzekļu izmantošanas mērķi un paredzēt to izlietojuma kontroli atbilstoši mērķim, kā arī noteikt, ka par grāmatvedības datu pareizību un finanšu līdzekļu izlietojumu atbilstoši mērķim ir atbildīga Latvijas Transatlantiskā Organizācija.” |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 24.08.2020. un 22.09.2020. |
|  |  |
| Saskaņošanas dalībnieki | Aizsardzības ministrija un Finanšu ministrija |
|    |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija |  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 11. | Anotācijas projekts:“2020. gada 12.-13. novembrī Rīgā notiks ikgadējā “Rīgas konference” – “Rīgas konference 2020”. Tās mērķis ir aicināt uz diskusijām klātienē un attālināti augsta līmeņa politiķus, viedokļu paudējus, ekspertus un diplomātus, kā arī mediju pārstāvjus no dažādām valstīm. “Rīgas konference” ir gadiem veidota un nostiprinājusies platforma, kas nodrošina viedokļu apmaiņu par aktuāliem starptautiskiem un Baltijas jūras reģiona ārpolitikas un drošības politikas jautājumiem. Pēdējās desmitgades laikā “Rīgas konference” ir nostiprinājusi savu nosaukumu un reputāciju visā reģionā, tādējādi nesot Latvijas vārdu pasaulē. “Rīgas konferences 2020” laikā diskusijas pievērsīsies starptautisko organizāciju un institūciju lomai, nozīmei un darbības pamatprincipiem mūsdienās, Eiropas drošības un aizsardzības izaicinājumiem globālās dinamikas kontekstā, kā arī Covid-19 pandēmijas ietekmei uz pasaules ietekmīgāko valstu savstarpējām attiecībām un starptautisko situāciju kopumā. 2020. gadā, ņemot vērā Covid-19 pandēmiju un ar to saistītos ierobežojumus, “Rīgas konference” tiek organizēta hibrīda formātā, paredzot ievērojami ierobežota dalībnieku skaitu klātbūtni konferences norises vietā un plašākas auditorijas iespējas piedalīties konferences norisē tiešsaistes režīmā. Tradicionāli “Rīgas konferences” diskusijas tiek translētas tiešraidē internetā, sniedzot iespēju sekot ikvienam interesentam kā Latvijā, tā arī ārvalstīs.“Rīgas konferenci” organizē biedrība “Latvijas Transatlantiskā organizācija” (turpmāk – LATO), kas kopš 2006. gada, kad notika pirmā “Rīgas konference”, ir apliecinājusi sevi kā efektīvu un mūsdienīgu konferences organizatoru. Saistībā ar „Rīgas konferences” sagatavošanu Ārlietu ministrija sadarbojas gan ar Aizsardzības ministriju un LATO, gan arī ar biedrību “Latvijas Ārpolitikas institūts” (turpmāk – LĀI). Tāpat kā iepriekšējos gados, Ārlietu ministrija plāno “Rīgas konferences” sagatavošanas procesā sniegt atbalstu LĀI ar līdzfinansējumu tematiski piesaistītai publikācijai. LĀI plāno sagatavot un publicēt Rīgas konferences pavadošo publikāciju - grāmatu angļu valodā: “Rīgas konferences raksti 2020” (*Rīga Conference Papers 2020*). Publikācijā tiks atspoguļoti autoru viedokļi par aktuālajiem drošības jautājumiem un saistītiem starptautiskās politikas izaicinājumiem, par kuriem tiks diskutēts “Rīgas konferences 2020” laikā. 2020. gadā Ārlietu ministrijai budžeta programmā 97.00.00 „Nozaru vadība un politikas plānošana” ir piešķirts finansējums 148 000 *euro*  apmērā „Rīgas konferences un citu pasākumu organizēšanai” īstenošanai.Lai nodrošinātu sekmīgu „Rīgas konferences” un paralēlo pasākumu norisi 2020. gadā, Ārlietu ministrija tai piešķirtā finansējuma ietvaros nodrošina šādu atbalstu:- 70 000 *euro* LATO („Rīgas konferences” pamatpasākuma nodrošināšanai);- 9 000 *euro* LĀI (eseju “Rīgas konferences raksti 2020” (*Rīga Conference Papers 2020*)).” | **Finanšu ministrija**(09.09.2020.)Anotācijas I sadaļas “Tiesību akta projekta izstrādes nepieciešamība” 2.punkts jāpapildina ar skaidrojumu, kas pamato biedrībai “Latvijas Transatlantiskā organizācija” “Rīgas konference 2020” organizēšanai piešķiramo finansējuma apmēru iepriekšējo gadu līmenī, ievērojot, ka šogad minēto konferenci plānots rīkot hibrīda formātā, paredzot ierobežotu dalībnieku skaita klātbūtni konferences norises vietā un plašākas auditorijas iespējas piedalīties konferences norisē tiešsaistes režīmā. | **Ņemts vērā** | Precizēts anotācijas projekts:“2020. gada 12.-13. novembrī Rīgā notiks ikgadējā “Rīgas konference” – “Rīgas konference 2020”. Tās mērķis ir aicināt uz diskusijām klātienē un attālināti augsta līmeņa politiķus, viedokļu paudējus, ekspertus un diplomātus, kā arī mediju pārstāvjus no dažādām valstīm. “Rīgas konference” ir gadiem veidota un nostiprinājusies platforma, kas nodrošina viedokļu apmaiņu par aktuāliem starptautiskiem un Baltijas jūras reģiona ārpolitikas un drošības politikas jautājumiem. Pēdējās desmitgades laikā “Rīgas konference” ir nostiprinājusi savu nosaukumu un reputāciju visā reģionā, tādējādi nesot Latvijas vārdu pasaulē. Rezultātā Rīgas konference ir kļuvusi par starptautiski atzītu drošības forumu, kas sniedz ieguldījumu Rīgas zīmola un visas valsts atpazīstamībā. Konferences laikā diskutētais kļūst par neatņemamu starptautiskās un drošības politikas veidošanas sastāvdaļu reģionā.“Rīgas konferences 2020” laikā diskusijas pievērsīsies starptautisko organizāciju un institūciju lomai, nozīmei un darbības pamatprincipiem mūsdienās, Eiropas drošības un aizsardzības izaicinājumiem globālās dinamikas kontekstā, kā arī Covid-19 pandēmijas ietekmei uz pasaules ietekmīgāko valstu savstarpējām attiecībām un starptautisko situāciju kopumā. 2020. gadā, ņemot vērā Covid-19 pandēmiju un ar to saistītos ierobežojumus, “Rīgas konference” tiek organizēta hibrīda formātā, paredzot ievērojami ierobežota dalībnieku skaita klātbūtni konferences norises vietā un plašākas auditorijas iespējas piedalīties konferences norisē tiešsaistes režīmā. Iepriekšējos gados “Rīgas konferences” diskusijas tika translētas tiešraidē internetā, sniedzot iespēju tām sekot ikvienam interesentam kā Latvijā, tā arī ārvalstīs. Šogad paredzētais hibrīda formāts, kas ļaus risināt ar COVID-19 saistītos izaicinājumus, būs finansiāli apjomīgs, vienlaikus, Ārlietu ministrijas atbalsts nepārsniegs iepriekšējo gadu līdzfinansējuma apjomu. Tas tiks panākts, pārstrukturējot konferences izdevumu tāmi atbilstoši jaunajam (hibrīda) formātam.Pirmkārt, sadarbībā ar Latvijas uzņēmumu tiek veidota specializēta, droša tiešsaistes platforma, kas nodrošinās līdzdalības iespējas tiem konferences dalībniekiem, kas nevarēs būt klātbūtnē. Lai novērstu iespējamus papildu riskus, konferences organizatori ir atteikušies no *Zoom* vai *Webex* platformu izmantošanas. Tiešsaistes dalībniekiem tiks nodrošināta pilna spektra aktīva līdzdalība. Piekļuve tiks organizēta, izmantojot specializētus kodus. Plašākai interesentu auditorijai tiks piedāvāta iespēja konferences publiskās diskusijas vērot dažādās tiešsaistes platformās.Otrkārt, konferences telpās, kurās klātienē atradīsies līdz 200 dalībniekiem, runātājiem un konferences organizatoriem, tiks veikti epidemioloģiskās drošības pasākumi atbilstoši valstī noteiktajai kārtībai (konferences telpas šogad netiek mainītas – “Rīgas konference 2020” tradicionāli notiek Latvijas Nacionālās bibliotēkas galvenajā ēkā).Treškārt, runātāji, kas ceļošanas ierobežojumu dēļ nevarēs ierasties, uzrunās auditoriju tiešsaistē. Lai nodrošinātu minētās saziņas kvalitāti, visi konferences runātāji tiks īpaši apmācīti, kā arī sadarbībā ar viņiem notiks tiešsaistes komunikācijas tehniskās organizācijas testēšana. Līdzās tradicionālajam pasākumu kopumam, šogad tiks organizētas specializētas diskusijas, intervijas un blakus pasākumi, sniedzot iespējas ekspertiem, politikas veidotājiem un plašākai publikai diskutēt par aktuālajiem izaicinājumiem ārējā un drošības politikā. Tiks veidotas arī specializētas platformas, kurās tiks demonstrēti Latvijas sasniegumi, tādējādi veicinot Latvijā uzkrāto zināšanu pārnesi un eksportu (piemēram, drošības industriju jomā). “Rīgas konferenci” organizē biedrība “Latvijas Transatlantiskā organizācija” (turpmāk – LATO), kas kopš 2006. gada, kad notika pirmā “Rīgas konference”, ir apliecinājusi sevi kā efektīvu un mūsdienīgu konferences organizatoru. Saistībā ar „Rīgas konferences” sagatavošanu Ārlietu ministrija sadarbojas gan ar Aizsardzības ministriju un LATO, gan arī ar biedrību “Latvijas Ārpolitikas institūts” (turpmāk – LĀI). Ārlietu ministrija plāno piešķirt līdzfinansējumu LATO 70 000 *euro* apmērā, “Rīgas konferences” organizēšanai.Ārlietu ministrija plāno “Rīgas konferences” sagatavošanas procesā slēgt pakalpojuma līgumu ar LĀI tematiski piesaistītas publikācijas sagatavošanai. LĀI plāno sagatavot un publicēt Rīgas konferences pavadošo eseju krājumu - grāmatu angļu valodā: “Rīgas konferences raksti 2020” (*Rīga Conference Papers 2020*). Publikācijā tiks atspoguļoti autoru viedokļi par aktuālajiem drošības jautājumiem un saistītiem starptautiskās politikas izaicinājumiem, par kuriem, tostarp, tiks diskutēts arī “Rīgas konferences 2020” laikā. Lai nodrošinātu sekmīgu „Rīgas konferences” un paralēlo pasākumu norisi 2020. gadā, Ārlietu ministrija tai piešķirtā finansējuma ietvaros:- slēgs līgumu par līdzfinansējuma piešķiršanu LATO 70 000 *euro* apmērā („Rīgas konferences” pamatpasākuma nodrošināšanai);- slēgs pakalpojuma līgumu ar LĀI 9 000 *euro* apmērā (eseju krājuma “Rīgas konferences raksti 2020” (*Rīga Conference Papers 2020*) izstrādei un publicēšanai).” |
|  |  |  |  |  |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Vita Dobele

|  |
| --- |
| (par projektu atbildīgās amatpersonas vārds un uzvārds) |
| Ārlietu ministrijas Plānošanas grupas padomniece |
| (amats) |
| 67016333 |
| (tālruņa numurs) |
| vita.dobele@mfa.gov.lv |
| (e-pasta adrese) |